1. sz függelék

Mátramindszent Roma Nemzetiségi Önkormányzat együttműködési megállapodás

**EGYÜTTMŰKÖDÉSI MEGÁLLAPODÁS**

**Elfogadva a 47/2012. (VIII. 23.) határozattal**

**és a .7/2012. (VIII.22.) sz. határozattal**

amely létrejött egyrészről **Mátramindszent Község Önkormányzata** (képviseli Horváth János polgármester, székhely: 3155 Mátramindszent, Kossuth tér 25., bankszámlaszám: 11741048-15451103, adószám: **15451103-2-12, KSH statisztikai számjel: 15451103-8411-321-12, törzskönyvi azonosító szám: 451105)** továbbiakban Önkormányzat,

másrészről a **Mátramindszent Roma Nemzetiségi Önkormányzat Képviselő-testülete** (képviseli Csikós Rudolf elnök, székhely: 3155 Mátramindszent, Kossuth tér 23., bankszámlaszám : 11741048-15781871, adószám: 15781871-1-12, KSH statisztikai számjel: 15781871-8411-371-12, törzskönyvi azonosító szám: 781877) továbbiakban Nemzetiségi Önkormányzat között, az alulírott helyen és időben, a következő feltételekkel.

A nemzetiségek jogairól szóló 2011. évi CLXXIX. törvény 80. §-a alapján Mátramindszent Község Önkormányzata és a Mátramindszent Roma Nemzetiség Önkormányzat együttműködésük szabályait az alábbi megállapodásban rögzítik.

A megállapodás jogi háttérszabályozása:

* a helyi önkormányzatokról szóló 1990. évi LXV. törvény,
* Magyarország helyi önkormányzatairól szóló 2011. évi CLXXXIX. törvény,
* a nemzetiségek jogairól szóló 2011. évi CLXXIX. törvény,
* az államháztartásról szóló 2011. évi CXCV. törvény,
* az államháztartásról szóló törvény végrehajtásáról szóló 368/2011. (XII. 31.) Korm. rendelet,
* a közoktatásról szóló 1993. évi LXXIX. törvény,
* a köznevelésről szóló 2011. évi CXC. törvény.

A megállapodás részletesen tartalmazza Mátramindszent Község Önkormányzata (a továbbiakban: Önkormányzat) és a Mátramindszent Roma Nemzetiségi Önkormányzat (a továbbiakban: nemzetiségi önkormányzat) együttműködését meghatározó szabályokat, azaz:

* a helyi nemzetiségi önkormányzat működésének biztosítása, működéssel kapcsolatos végrehajtási feladatok ellátása (80. § (1-2)
* a helyi önkormányzat és a helyi nemzetiségi önkormányzat költségvetésének előkészítésével és megalkotásával, ezzel összefüggő adatszolgáltatási kötelezettségek teljesítésével kapcsolatos határidőket és együttműködési kötelezettségeket, felelősök és határidők kijelölésével, (80. § (3) a)
* a nemzetiségi önkormányzat kötelezettségvállalásaival kapcsolatos, helyi önkormányzatot terhelő ellenjegyzési, érvényesítési utalványozási, szakmai teljesítésigazolási feladatokat, felelősök konkrét kijelölését, (80. § (3) b)
* a kötelezettségvállalás szabályait, különösen az összeférhetetlenségi, nyilvántartási kötelezettségekre, (80. § (3) c)
* a nemzetiségi önkormányzat működési feltételeinek és gazdálkodásának eljárási és dokumentációs részletszabályait, személyek kijelölésének rendjét (80. § (3) d).
1. **Mátramindszent Roma Nemzetiségi Önkormányzat működése,**

**a személyi-tárgyi feltételek biztosítása**

Mátramindszent Község Önkormányzatának Képviselő-testülete a rendelkezésére álló anyagi eszközök arányában biztosítja – az éves önkormányzati költségvetési rendelet keretein belül – a Mátramindszent Roma Nemzetiségi Önkormányzat részére a működéséhez szükséges feltételeket, az alábbiak szerint:

* Az Önkormányzat ingyenesen biztosítja a Nemzetiségi Önkormányzat az üléseinek lebonyolításához, közmeghallgatásaihoz, fórumaihoz szükséges helyiséget a Mátramindszent, Kossuth tér 25. szám alatti épületet. Az Önkormányzat továbbá lehetővé teszi a Nemzetiségi Önkormányzat részére az önkormányzati intézményekben a rendezvényeinek ingyenes megszervezését. A teremhasználatot minden hónapban előre kell egyeztetnie az elnöknek az intézmény vezetőjével, vagy a jegyzővel.
* A képviselő-testület a Közös Önkormányzati Hivatalán keresztül biztosítja a Nemzetiségi Önkormányzat kérésének megfelelően a postai, kézbesítési, gépelési, sokszorosítási feladatok ellátását és az ezzel járó költségek viselését, a Nemzetiségi Önkormányzat működéséhez szükséges tárgyi és személyi feltételeket.
* A Nemzetiségi Önkormányzat képviselő-testületi ülésein, közmeghallgatásán a jegyző részt vesz.
* A Nemzetiségi Önkormányzat működésével, gazdálkodásával kapcsolatos nyilvántartási, iratkezelési feladatokat a jegyző a Közös Önkormányzati Hivatalán biztosítja.
* A Nemzetiségi Önkormányzat üléseinek előkészítését (meghívók, előterjesztések kiküldése, jegyzőkönyvek előkészítése, sokszorosítás, jegyzőkönyv közzététele stb.) a jegyző a Közös Önkormányzati Hivatalán keresztül biztosítja.
* A nemzetiségi Önkormányzat, ülésein a jelnyelv használatát és a speciális kommunikációs rendszer használatát igény esetén előzetes bejelentés alapján biztosítja.

Ahhoz, hogy az Önkormányzat és a jegyző, illetve a Közös Önkormányzat Hivatala fenti, és jelen együttműködés szerinti valamennyi kötelezettségeit teljesíteni tudja a Roma Nemzetiségi Önkormányzat elnökének szoros együttműködése, iránymutatása szükséges.

1. **A költségvetési határozat elkészítésének és elfogadásának rendje**
2. **A költségvetési koncepció elkészítése**

A jegyző által megbízott köztisztviselő minden év november 1-jéig, választások évében november 15-éig a költségvetési koncepció összeállítása kapcsán áttekinti a nemzetiségi önkormányzat elnökével a nemzetiségi önkormányzat következő költségvetési évre vonatkozó feladatait, kiadásait és bevételi forrásait.

A jegyző által elkészített, a következő évre vonatkozó költségvetési koncepciót az elnök legkésőbb november 30-ig, választások évében december 15-ig benyújtja a képviselő-testületnek. A koncepciót a Nemzetiségi Önkormányzat képviselő-testülete megtárgyalja, és határozatot hoz a költségvetés-készítés további munkálatairól, ütemezéséről.

1. **A Nemzetiségi Önkormányzat költségvetési határozatának elkészítése**

A költségvetési törvény kihirdetését követően, a költségvetésre vonatkozó részletes információk ismeretében a jegyző megbízottja folytatja az egyeztetést a Nemzetiségi Önkormányzat elnökével, ezen egyeztetés keretében a Nemzetiségi Önkormányzat elnöke rendelkezésre bocsátja a Nemzetiségi Önkormányzat következő évével kapcsolatos pénzügyi adatokat, egyéb információkat. Az egyeztetést a költségvetési törvény kihirdetését követő 10 napon belül kell megkezdeni.

A jegyző a Közös Önkormányzati Hivatalában kijelölt személy közreműködésével készíti elő a Nemzetiségi Önkormányzat költségvetési határozatának tervezetét. A Nemzetiségi Önkormányzat képviselő-testülete megtárgyalja, és önálló határozatában elfogadja a Nemzetiségi Önkormányzat költségvetését.

Az Önkormányzatának költségvetési rendelete tartalmazza a Nemzetiségi Önkormányzatnak nyújtott önkormányzati költségvetési támogatás összegét.

1. **A költségvetési előirányzatok módosításának rendje**

Ha a Mátramindszent Roma Nemzetiségi Önkormányzat Képviselő-testülete az eredeti előirányzatán felül többletbevételt ér el, vagy bevételkiesése van, illetve kiadási előirányzatain belül átcsoportosítást hajt végre, módosítja a költségvetésről szóló határozatát. A módosítást a gazdálkodási osztály az elnök kérésére készíti elő.

A Mátramindszent Roma Nemzetiségi Önkormányzat költségvetési előirányzatai a Mátramindszent Roma Nemzetiségi Önkormányzat képviselő-testületének határozata alapján módosíthatók.

1. **Információszolgáltatás a költségvetésről**

A Nemzetiségi Önkormányzat költségvetési határozatát úgy fogadja el, és erről információt a Közös Önkormányzati Hivatalnak úgy szolgáltat, hogy az a költségvetésével kapcsolatos tájékoztatási kötelezettségének határidőben eleget tudjon tenni.

1. **A beszámolási kötelezettség teljesítésének rendje**

A Nemzetiségi Önkormányzatnak a naptári év első feléről június 30-i fordulónappal féléves költségvetési beszámolót, a naptári évről december 31-i fordulónappal éves költségvetési beszámolót kell készítenie a központilag előírt formanyomtatványon és tartalommal. Az elnök a Nemzetiségi Önkormányzat gazdálkodásának 1. féléves helyzetéről szeptember 15-ig, míg 3/4 éves helyzetéről a költségvetési koncepciójához kapcsolódóan tájékoztatja a Nemzetiségi Önkormányzat Képviselő-testületét. A tájékoztató tartalmazza a Nemzetiségi Önkormányzat költségvetési előirányzatainak időarányos alakulását, a tartalék felhasználását, a hiány (többlet) összegének alakulását, valamint az Önkormányzat költségvetése teljesülésének alakulását.

Az elnök a fentiekre kiterjedően az önkormányzati megbízott útján az Önkormányzatnak a beszámolási kötelezettség teljesítéséhez információt szolgáltat és beszámol a Nemzetiségi Önkormányzat képviselő-testületének a Nemzetiségi Önkormányzat költségvetési határozatának időarányos teljesítéséről.

1. **A költségvetési gazdálkodás bonyolításának rendje, kötelezettségvállalás**
* **Költségvetési határozat végrehajtása**

A Nemzetiségi Önkormányzat gazdálkodásának végrehajtásával kapcsolatos feladatokat a jegyző a Közös Önkormányzati Hivatalán keresztül látja el.

A kötelezettségvállalás, utalványozás, ellenjegyzés, érvényesítés jelen megállapodás 1. mellékletét képező aláírási címpéldány szerint történik.

* **Kötelezettségvállalás rendje**

A Nemzetiségi Önkormányzat nevében a Nemzetiségi Önkormányzat feladatainak ellátása (végrehajtása) során kötelezettséget vállalni (továbbiakban: kötelezettségvállalás) kizárólag Csikós Rudolf elnök, vagy távollétében vagy az elnök összeférhetetlensége, érintettsége esetén Puporka Kálmán elnökhelyettes, nemzetiségi önkormányzati képviselő jogosult.

A kötelezettségvállalás előtt a kötelezettséget vállalónak meg kell győződnie arról, hogy a rendelkezésre álló, fel nem használt előirányzat biztosítja-e a kiadás teljesítésére a fedezetet. Kötelezettségvállalás 100.000 forint felett csak írásban és a kötelezettség ellenjegyzése után történhet.

* **Utalványozás**

A Nemzetiségi Önkormányzatnál a kiadás teljesítésének, a bevétel beszedésének vagy elszámolásának elrendelésére (továbbiakban: utalványozásra) kizárólag Csikós Rudolf elnök, vagy távollétében, vagy összeférhetetlensége, érintettsége esetén az általa felhatalmazott, Puporka Kálmán elnökhelyettes, roma nemzetiségi önkormányzati képviselő jogosult.

Utalványozni csak érvényesítés után lehet.

Pénzügyi teljesítésre az utalványozás után és az utalványozás ellenjegyzése mellett kerülhet sor.

* **Ellenjegyzés**

A kötelezettségvállalás, valamint az utalvány ellenjegyzését a Mátramindszent Roma Nemzetiségi Önkormányzat elnökének megbízása alapján Szajkó Péter, vagy távollétében, összeférhetetlensége, érintettsége esetén Csikós Rudolfné a Nemzetiségi Önkormányzat képviselő-testületének tagja végzi. Az ellenjegyzés csak az előirányzat és a fedezet meglétének, valamint jogszerűségének ellenőrzésére irányul.

A kötelezettségvállalást, utalványozást, valamint az ellenjegyzést - ugyanazon gazdasági eseményre vonatkozóan - azonos személy nem végezheti. Kötelezettségvállalási, érvényesítési, utalványozási, ellenjegyzési feladatot nem végezhet az a személy, aki ezt a tevékenységét közeli hozzátartozója, vagy a maga javára látná el.

* **Érvényesítés**

Az érvényesítést a jegyző által megbízott köztisztviselő: Kovácsik Andrásné köztisztviselő végzi.

 **IV. Mátramindszent Roma Nemzetiségi Önkormányzat pénzforgalmi**

 **számlája**

A Mátramindszent Roma Nemzetiségi Önkormányzat pénzforgalmi számlaszáma: 11741055-

15781871

OTP Bank Rt. fiók: 3070 Bátonyterenye, Bányász út 1/a.

Mátramindszent Roma Nemzetiségi Önkormányzat Elszámolási számla:

A Mátramindszent Roma Nemzetiségi Önkormányzat gazdálkodásával és pénzellátásával kapcsolatos minden pénzforgalmi számlájához kapcsolódó - külön a részére és kizárólagos használatára megnyitott fenti pénzforgalmi számlán bonyolódik.

A Nemzetiségi Önkormányzat működésének helyi önkormányzattól eredő támogatását a Nemzetiségi Önkormányzat a mindenkori önkormányzati költségvetési rendeletben meghatározottak szerint kapja meg átutalással.

Míg a központi költségvetés támogatását az önkormányzat pénzforgalmi számláján keresztül – az önkormányzat számlájára történő megérkezést követő 3 napon belül utalja át az önkormányzat.

**V. Vagyoni és számviteli nyilvántartás, adatszolgáltatás rendje**

A közös önkormányzati hivatal a helyi nemzetiségi önkormányzat vagyoni, számviteli nyilvántartásait a helyi önkormányzat nyilvántartásain belül elkülönítetten vezeti.

Az adatszolgáltatás során szolgáltatott adatok valódiságáért, a számviteli szabályokkal és a statisztikai rendszerrel való tartalmi egyezőségéért a nemzetiségi önkormányzat tekintetében az elnök felelős.

Az együttműködési megállapodást minden évben január 30-ig kell felülvizsgálni és szükség szerint módosítani.

Az együttműködési megállapodást Mátramindszent Község Önkormányzatának Képviselő­testülete 47/2012.(VIII. 23) sz. határozatával, míg a Mátramindszent Roma Nemzetiségi Önkormányzat Képviselő-testülete 7/2012. (VIII. 22.) sz. határozatával hagyta jóvá.

Jelen Együttműködési megállapodás elfogadásával hatályát veszti Mátramindszent Község Önkormányzatának Képviselő-testülete által a 112/2006.(XII. 21.) sz. határozattal és a Mátramindszent Cigány Kisebbségi Önkormányzat Képviselő-testületének 11/2006.(XII.14.) CK. öh. határozatával elfogadott és többször módosított Együttműködési megállapodás.

Mátramindszent, 2012. augusztus 27.

**Horváth János Csikós Rudolf**

 **polgármester MRNÖ elnöke**